LXDE

Το LXDE («Lightweight X11 Desktop Environment») είναι ένα γραφικό περιβάλλον εργασίας, σχεδιασμένο για λειτουργικά συστήματα τύπου Unix και γενικότερα συμβατά με τα πρότυπα του POSIX, όπως το Linux και BSD. Το LXDE είναι ελεύθερο λογισμικό, καθώς περιλαμβάνει κώδικά αδειοδοτημένο με την GNU General Public License (GNU GPL) και κώδικα αδειοδοτημένο με την GNU Lesser General Public Licence (GNU LGPL). Κύριο χαρακτηριστικό του είναι η έμφαση στις όσο το δυνατόν χαμηλότερες απαιτήσεις σε υπολογιστικούς πόρους και ειδικά σε κύρια μνήμη. Το LXDE χρησιμοποιείται από αρκετές διανομές Linux, είτε σαν το προεπιλεγμένο γραφικό περιβάλλον εργασίας είτε σαν εναλλακτική επιλογή χαμηλότερων απαιτήσεων.

 Η δημιουργία του LXDE ξεκίνησε το 2005 από τον Hong Jen Yee, γνωστό επίσης με το ψευδώνυμο «PCMan». Το επόμενο έτος ο Hong Jen Yee παρουσίασε το πρώτο συστατικό του LXDE, το πρόγραμμα διαχείρισης αρχείων PCMan File Manager. Έκτοτε συνεχίστηκε η ανάπτυξή με την βελτίωση προγραμμάτων και την προσθήκη νέων και η ομάδα ανάπτυξης αποτελείται σήμερα από πολλά μέλη προερχόμενα από όλο τον κόσμο. Διαδεδομένες διανομές όπως οι Mandriva, Debian και Ubuntu διαθέτουν και εκδόσεις που χρησιμοποιούν το LXDE σαν γραφικό περιβάλλον εργασίας. Κύριος στόχος του LXDE είναι οι όσο το δυνατόν μικρότερες απαιτήσεις σε υπολογιστικούς πόρους, κάτι που το καθιστά καλή επιλογή για συστήματα με περιορισμένες δυνατότητες. Το LXDE έχει γραφτεί σε C και χρησιμοποιεί το πακέτο γραφικών GTK+. Το GTK+ χρησιμοποιείται σε πολλές διανομές Linux και επιτρέπει την λειτουργία των προγραμμάτων σε διαφορετικές πλατφόρμες. Το LXDE είναι σχεδιασμένο για λειτουργικά συστήματα τύπου Unix και γενικότερα για συστήματα συμβατά με τα πρότυπα του POSIX, όπως αυτά που βασίζονται στον πυρήνα του Linux, καθώς και τα συστήματα τύπου BSD. Το LXDE αποτελείται από πολλές ανεξάρτητες εφαρμογές που καλύπτουν διάφορες ανάγκες, όπως η διαχείριση παραθύρων και η διαχείριση αρχείων. Οι εφαρμογές αυτές έχουν ελάχιστη εξάρτηση σε τρίτες βιβλιοθήκες κώδικα και μπορούν να χρησιμοποιηθούν ανεξάρτητα η μία από την άλλη.Τα παρακάτω προγράμματα είναι συστατικά του LXDE: PCMan File Manager Πρόγραμμα διαχείρισης αρχείων με χαμηλές απαιτήσεις σε υπολογιστικούς πόρους και συμβατό με τα πρότυπα του freedesktop.org.Openbox Πρόγραμμα διαχείρισης παραθύρων, του οποίου η λειτουργικότητα μπορεί να ρυθμιστεί και να επεκταθεί από τους χρήστες. Η ρύθμιση του Openbox μπορεί να γίνει είτε συντάσσοντας τα δύο αρχεία ρυθμίσεων του είτε χρησιμοποιώντας το γραφικό εργαλείο ObConf. Χαρακτηριστική είναι η χρήση δυναμικών μενού, δηλαδή μενού που δημιουργούνται όταν ο χρήστης τα επιλέξει αντί για στατικές λίστες με στοιχεία που καταναλώνουν περισσότερη μνήμη.LXLauncher Το LXLauncher επιτρέπει τη δημιουργία θεματικών περιβαλλόντων εργασίας, ομαδοποιώντας εφαρμογές σε ξεχωριστές καρτέλες.LXPanel Το LXPanel είναι μια μπάρα στην επιφάνεια εργασίας από την οποία ο χρήστης μπορεί γρήγορα να εκκινεί προγράμματα, να διαχειρίζεται παράθυρα, να προσθέσει ρολόι και άλλα. Δημιουργεί αυτομάτως μενού με τις εφαρμογές που είναι εγκατεστημένες στο σύστημα και διαθέτει γραφικό περιβάλλον από όπου ο χρήστης μπορεί να ρυθμίσει τις προτιμήσεις του.LXSession Παλαιότερα ονομάζονταν LXSession Lite. Υλοποιεί τις λειτουργίες τερματισμού, επανεκκίνησης και αναστολής λειτουργίας του συστήματος. Είναι ανεξάρτητο από το περιβάλλον εργασίας και μπορεί να χρησιμοποιηθεί με οποιοδήποτε σύστημα διαχείρισης αρχείων.LXSession Edit Το πρόγραμμα αυτό επιτρέπει στον χρήστη να επιλέξει ποια προγράμματα θα εκκινήσουν κατά την εκκίνηση του συστήματος, να αλλάξει το πρόγραμμα διαχείρισης παραθύρων και να ενεργοποιήσει κάποια απενεργοποιημένα προγράμματα. Leafpad Ελαφρύς επεξεργαστής απλού κειμένου (αγγλικά: text editor) με βασικές δυνατότητες που χρησιμοποιεί το GTK+.Xarchiver File archiverGPicView Ελαφρύ πρόγραμμα προβολής εικόνων.LXTerminal Τερματικό με δυνατότητες όπως η εργασία με πολλές καρτέλες και πολλά παράθυρα.LXMusic Πρόγραμμα αναπαραγωγής ήχου με στοιχειώδεις δυνατότητες. Βασίζεται στο xmms2.LXFind Πρόγραμμα αναζήτησης.Galculator Αριθμομηχανή. LXTask Ελαφρύ πρόγραμμα διαχείρισης εργασιών.LXDM Display manager. Στόχος είναι να αντικαταστήσει το αντίστοιχο gdm σαν συστατικό του LXDE. LXInput Πρόγραμμα για την ρύθμιση του πληκτρολογίου και του ποντικιού.LXAppearance Πρόγραμμα με το οποίο οι χρήστες μπορούν να αλλάξουν το GTK+ theme, τα εικονίδια και τη γραμματοσειρά που χρησιμοποιούν οι άλλες εφαρμογές.LXRandr Πρόγραμμα διαχείρισης και ρύθμισης οθονών με το οποίο ο χρήστης μπορεί να προσθέσει και δεύτερη οθόνη ή προτζέκτορα στο σύστημα και να χρησιμοποιεί και τις δύο συσκευές ταυτόχρονα.LXShortCut Εφαρμογή που επιτρέπει την εύκολη αλλαγή των συντομεύσεων.LXDE Common Το προεπιλεγμένο αρχείο ρυθμίσεων. Χρησιμοποιείται για την διασύνδεση των υπόλοιπων συστατικών του LXDE. Xfce GNOME KDE lxde.org - Επίσημη ιστοσελίδα (Αγγλικά) LXDE Wiki - Wiki όπου συγκεντρώνονται πληροφορίες και άλλο υλικό για το LXDE (Αγγλικά) LXDE-ArchWiki - Η σελίδα για το LXDE στο ArchWiki (Αγγλικά) Η σελίδα για το LXDE στο sourceforge.net (Αγγλικά)